Lofthreinsistöð við Hellisheiðarvirkjun CarbFix og SulFix ON ( Orka náttúrunnar ) rekur hreinsistöð sem er hluti af CarbFix og SulFix verkefninu við Hellisheiðarvirkjun . Stöðin tekur við útblæstri frá Hellisheiðarvirkjun og skilur úr honum brennisteinsvetni ( H2S ) og koltvísýring ( CO2 ) . Verkefnið er afrakstur samstarfs OR , ON , Mannvit og Háskóla Íslands við menntastofnanir í Evrópu og Bandaríkjunum . Árið 2017 voru hverfilsamstæður Hellisheiðarvirkjunar númer 5 og 6 tengdar við hreinsistöðina , sem hreinsar nú megnið af brennisteinsvetni úr útblæstri virkjunarinnar . Ferilhönnun ( P & ID ) var breytt vegna stækkunarinnar en hönnun þvottaturns , sem sér um að aðskilja gösin úr útblæstrinum , var óbreytt . Bætt var við búnaði til að auka afköst svo sem þjöppum og dælum . Árlega dælir ON 12.000 tonnum af CO2 og 5.000 tonnum af H2S niður í jörðina sem bindast í berglög við virkjunina . Nánast allt brennisteinsvetnið ( 98% ) og hluti koltvísýringsins ( 50% ) eru leyst upp í þéttivatni frá virkjuninni og dælt niður á 1.000 til 2.000 metra dýpi . Samkvæmt verkefnisáætlun Orku náttúrunnar var reiknað með að reka stöðina í eitt ár áður en metið var hvort þessi nýja aðferð bæri tilsettan árangur . Niðurstaða Orku náttúrunnar var sú að veðja á þessa leið , a.m.k. þar til aðrar leiðir sem nýta gasið betur hafa verið þróaðar . Fram hefur komið í máli forstöðumanna tækniþróunar hjá ON , er þessi leið allt að 10 sinnum hagkvæmari en aðrar leiðir sem notaðar eru í jarðhitageiranum . Það má því segja að tillögurnar sem settar voru fram um lausn fyrir brennisteinsvetnisútblástur á Hellisheiði hafi nú skilað sér að fullu í bættum mengunarvörnum virkjunarinnar . Mannvit vinnur áfram með jarðhitafyrirtækjunum við að leita leiða til að nýta jarðhitagastegundir sem auðlind , til framleiðslu á ýmsum söluvörum . Verksvið Eftirlit með smíði og uppsetning . Umsjón með uppkeyrslu Niðurdælingardýpi Hlutfall gass í jarðgufu Mannvit er aðal ráðgjafi OR og ON í hönnun á lofthreinsistöðinni við Hellisheiðarvirkjun oftast nefnt CarbFix og SulFix .